
Μιχάλης ΙΤ. Μεραχκλής 
ομότιμος καθηγητής Λαογραφίας 


Δράμα και λαϊκός πολιτισμός στην αρχαία Αθήνα:" 


Η γυναίκα 


Ετεοκλής φέρεται σκαιότατα 

προς τις παρθένες Θηβαΐίες, που 

αποτελούν το χορό στους Επτά 
επί Θήῤας, γιατί αγωνιούν για το κακό 
που µπορεί να συµρεί. να κυριεύσουν οι 
Αργείοιτην πόλη. Οιλόγοιτου (152-202) 
µετά την πάροδο του χορού είναι οἱ πιο 
απαξιωτικοί για τις γυναίκες, που έχουν 
γραφεί στην αρχαιότητα. Μακάρι, λέει, 
ανάµεσα στ᾽ άλλα, να µη ζούσε μαζί µε 
το γένος τῶν γυναικών, οὔτε σε ευτυχί- 
ες ούτε σε δεινά. Όταν αισθάνεται η γυ- 
ναίκα πως είναι ισχυρή. έχει ένα θράσος 
που την κάνει απλησίαστη. Όταν, από την 
άλλη. φοβάται, είναι «οἴκω καὶ πόλει πλέ- 
ον (μεγαλύτερο) κακόν». 

Ἠντοῦύτοις πρέπει να παρατηρήσου- 
µε ότι οι γυναίκες έχουν τη δυνατότητα 
να βγαίνουν από τα σπίτια τους, να παίρ- 
νουν τους δρόμους («τάσδε διαδρόμους 


φυγάς)), όπως λέει ο Ετεοκλής, και να δι- 
ατυπώνουν δημόσια τη γνώµη τοὺς, προ- 
πάντων σε κρίσιμα ζητήματα, όπως είναι 
ένας πόλεμος. Ίσως δεν είναι µια απλἠ 
σύμπτωση. ότι απὀ τις επτά τραγωδίες 
του Αισχύλου που διασώθηκαν, οι πέντε, 
-Ἔπτά επί Θήβας, Ικέτιδες, Προμηθεύς, 
Χοήφόροι, Γυμενίδες- έχουν χορό από 
γυναίκες ή θηλυκά πλάσματα. Ίσως µπο- 
ρούµε να πούμε ότιτο ζήτημα της σχέσης 
των δύο φύλων είναι ανοιχτό στον Αισχύ- 
λο. Και στις Ικέτιδες το κεντρικό θέµα εἶ- 
ναι η άρνηση των Δαναΐδων να παντρευ- 
τούν τους πρώτους εξαδέλφους τους, πι- 
στεύοντας ότι αυτός ο γάμος δεν είναι 
ούτε νόμιμος ούτε όσιος. Εὐχονται µάλι- 
στα να µαταιώσει ο Δίας ένα γάµο µε αθέ- 
µιτους συζύγους, δίνοντας στην αναµέ- 
τρηση αυτή τη νίκη στις γυναίκες: «Ζεὺς 
ἄναξ ἀποστεροίή γάµον δυσάνορα δάιον 


Ἐ Απόσπασμα απὀ το ομώνυμο ανέκδοτο βιβλίο του Μ. Μερακλή. Το βιβλίο χωρίζεται σε 
δύο τόμους. Στον πρώτο εξετάζονται καθεμία τραγωδία ή ὁράµα από τα σωζόμενα των τριών 
ποιητών (747-518). Οι οπωσδήποτε εκτενείς περιλήψεις τους δίνονται και κατά τρόπο που ο 
αναγνώστης να προϊδεάζεται για ό,τι αποτελεί το Κύριο ή ένα από τα σημαίνοντα νοήµατα ή 
θέµατα, που πρέπει να αναδειχθεί δίπλα σε γνωστά και προβεβληµένα. Μετά κάθε περίληψη 
ακολουθεί η εξέταση του εν λόγω νοήματος ή θέματος. Στον δεύτερο τόμο, διαρθρωµένο ληµ- 
µατοθετικά, εξετάζονται µοτίρα ή θέµατα που επίσης εντοπίζονται, πέραν των κεντρικών. Το 
λήμμα Γυναίκα που δημοσιεύουμε είναι απὀ τον δεύτερο τόμο. 

(...) καὶ κράτος νέµοι γυναιξίν» (1062 
κ.ε.). Μάλλον εδώ τίθεται ζήτημα ενδο- 
γαμίας-εξωγαμίας, ενδεχομένως και αι- 
μομειξίας. 

Φα έλεγα ότι ο Αισχύλος μένει κα- 
ταρχήν στα μείζονα και κυριότερα προ- 
βλήματα που θέτει η παρουσία ανδρών 
και γυναικών. σε ζητήματα δοµικά, όσον 
αφορά την οικογενειακή αλλά και την 
κοινωνική συγκρότηση καιτη θέση (αλλά 
και το ρόλο) των γυναικών σ᾿ αυτή. 

Ψυχολογικότερα (αλλά όχι και άσχετα 
προς τα παραπάνω) πλησιάζουν το θέµα 
των γυναικών εν σχέσει προς τοὺς άνδρες 
ο Σοφοκλής και (κατεξοχήν) ο Ευριπίδης. 
Στις Τραχίνιες, η Δηιάνειρα µε µια, παρ᾽ 
όλη την εγκαρτέρησή της ὥς προς τη συ- 
µπεριφορά τῶν ανδρών, διαφαινόμενη εἰ- 
ρωνεία, αναλογιζόµενη ότι θα µοιράζε- 
ται µε την Ιόλη το συζυγικό της κρεβρά- 
τι, λέει; «τοιάδ᾽ Ἡρακλῆς,] ὁ πιστὸς ἡμῖν 
κἀγαθὸς καλούμενος, οἰκούρι᾽ ἀντέπεμ- 
ψε τοῦ μακροῦ χρόνου» (240-2), ο πιστός 
και καλός µας Ηρακλής, όπως τον λένε, 
έτσι πλήρωσε το μακρύ χρόνο που τον 
περίμενα κλεισµένη στο σπίτι. 

Προηγουμένως, για να καταφέρει τον 
Λίχα να πει την αλήθεια σχετικά µε την 
Ιόλη. έχει (κατά τραγικήν ειρωνεία) ανα- 
ρωτηθεί: «τὸ δ᾽ εἰδέναι τί δεινὸ» (4509-60). 
γιατί είναι κάτι τρομερό το να γνωρίζει 
κανείς; Η γνώση βέβαια, στην περίπτωση 
αυτή, είναι μάλλον «δεινή»: γνωρίζει η 
Δηιάνειρα ὁὀτι έτσι έκανε πάντα ο πιστός 
και καλός Ηρακλής: «οὐχὶ χἀτέρας! πλεί- 
στας ἀνὴρ εἷς Ἡρακλῆς ἔγημε δή» (450- 
60). μήπως δεν παντρεύτηκε, ένας αυτός, 
κι άλλες, πλείστες όσες γυναίκες ο Πρα- 
κλής; Ωστόσο θα είταν πολύ πικρό για τη 
Δηιάνειρα να µάθει (κάτι που το υποψιά- 
ζεται και προς στιγμήν τής το αποκρύπτει 
ο Λίχας). ότι προστίθεται στο μέγα πλη- 








θος και η Ιόλη. βασιλική κόρη (του βασι- 
λιά της Οιχαλίας), αρπαγµένη τώρα από 
τον Ηρακλή που την ερωτεύτηκε και τη 
φέρνει µαζί του. 

Μέσα σε µιαν ανδροκρατική ή ανδρο- 
κεντρική κοινωνία διαμορφώνεται τελικά 
η άποψη, που γίνεται αποδεκτή και από 
τις ίδιες τις γυναίκες, ότι αυτές είναι εκ 
φύσεως υποδεέστερες απὀ τους άνδρες. 
Λέει η Ἀρυσόθεμις στη σοφόκλεια Ηλέ- 
κτρα, όταν αυτή της προτείνει να συνερ- 
γαστούν για να σκοτώσουν τον Αίγισθο: 
«γυνἡ μὲν οὐδ᾽ ἀνὴρ ἔφυς, σθένεις ὃδ᾽ 
ἔλασσον τῶν ἐναντίων χερῦ, το χέρι σου 
είναι πιο αδύνατο απ᾿ των εχθρών µας 
(9907-8). Θεωρεί η ΧἈρυσόθεμις ότι είναι 
αφύσικο να αναμετρηθεί µια γυναίκα µε 
άνδρες. Αυτό επανέρχεται κάθε τόσο σαν 
ένα αφηγηματικό μοτίβο ή θέµα. 

Παρ” όλα αυτά το να µην παντρευτεί 
µια γυναίκα το θεωρούσε η ίδια ὡς µια 
βαθιά στέρηση. Είναι χαρακτηριστικό ότι 
και οι πιο γενναίες και ευγενείς γυναί- 
κες, η Αντιγόνη ή η Πολυξένη ἠή η Ηλέ- 
κτρα, μολονότι τοποθετούν πάνω απ᾿ 
όλα το χρέος να υπηρετήσουν µιαν υψη- 
λή αξία µε τίµηµα ακόµα και το θάνατό 
τους, όταν έρχεται η ώρα αυτή, θρηνούν 
(μολονότι αμετακίνητες στην πίστη τους) 
γιατί φεύγουν «ἄλεκτρα ἀνυμέναιά τε) 
(ό.π.. 962). 

Μέσα στο πλέγμα αυτό σχέσεων ἀν- 
ὃρα-γυναίκας τίθεται και το ζήτημα των 
νόθων παιδιών: πρόκειται για µια περί- 
πτωση αρνητική. η οποία εντούτοις επη- 
ρεάζεται (προς το θετικό) απὀ το φύλο 
των γονέων (πατέρες) ή την κοινωνική 
τους τάξη (ελεύθερες, ευγενείς). 

Ο Αίαντας έχειπαντρευτεί µιαν αιχμά- 
λωτη («λέχος δορυάλωτον)). κόρη ενός 
Φρύγα («σθένοντος ἐν πλούτῳ» και ελεύ- 
θερου). που την πήρε όµως για γυναίκα 

του γιατί την αγάπησε, «στέρξας» (άΐας, 
210-2), και του έκανε ένα καθ’ όλα νό- 
µιμο γι’ αυτόν παιδί, αγόρι, τον Ευρυσά- 
κη. Από την άλλη µεριά, στο ίδιο ὁοράµα, 
ο Αγαμέμνονας αναφέρει ατιμωτικά πως 
ο αδελφός του Αίαντα (αλλά και ο ίδιος) 
γεννήθηκε από δούλη μητέρα («ὁ δοῦλος, 
οὑκ τῆς βαρβάρου μητρὸς γεγώς)) (1289). 
Ο Τεύκρος θα του αντιτάξει ότι και ο πα- 
τέρας του Αγαμέμνονα και του Μενέλα- 
ου είναι «βάρβαρος», ο Πέλοπας από τη 
Φρυγία, ενώ δικός του πατέρας είναι ο 
Τελαμών. Αλλά και η Τέκμησσα έχει να 
πει ότι είναι τώρα δούλη, αλλά γεννήθη- 
κε από ελεύθερο πατέρα: «ἐγώ ὃ᾽ ἐλευθέ- 
ρου ἐξέφυν πατρός» (487). Αναφέρω και 
την περίπτωση του Θησέα που αποδίδει 
την αισχρή. όπως νομίζει, στάση του {π- 
πόλυτου απέναντι στη Φαίδρα στο ότιτον 
μισούσε, γιατί ὃεν είταν γνήσιο δικό της 
παιδί: «μισεῖν σε φήσεις τήνδε, καὶ τὸ δἡ 
γόθον τοῖς γνήσίοισι πολέμιον πεφυκέναι» 
(Ιππόλυτος. 962-3). Απότην πλευράτου ο 
νέος θα πει: «μήδείς ποτ᾽ εἴη τῶν ἐμῶν φί- 
λων νόθος» (1083). Στο γιο του Νεοπτό- 
λεμου µε τη σκλάβα Ανδρομάχη στηρίζε- 
ται άλλωστε η προσδοκία της Θέτιδας και 
του Πηλέα ότιτο γένοςτους δεν θα χαθεί. 

Νομίζω ότι στο έργο των τραγικών 
απεικονίζεται µια περίοδος (η δική τους) 
μεταβατική, όσον αφορά το θεσµό της 
οικογένειας και την κοινωνική θέση της 
γυναίκας, ανάµεσα σε παλαιότερα (ή πα- 
λαιότατα) και νεότερα δεδοµένα. Αναφέ- 
ρῷ και µια περίπτωση ισοµοιρίας των δύο 
φύλων. Και μάλιστα µέσα σε µια ζοφερή 
ατμόσφαιρα, όπως τη συνθέτουν τα συμµ- 
βαίνοντα στον Οιοίποδα τύραννο. Ῥωτά- 
ει ο Κρέοντας το βασιλιά αν μοιράζεται 
την εξουσία µε τη γυναίκα του: «ἄρχεις 
ὃ᾽ ἐκείνή ταὐτὰ γῆς ἴσον νέµων;». Ο Οι- 
δίποδας του απαντάει: «ἄν ᾖ θέλουσα 

πάντ᾿ ἐμοῦ κοµίζεται» (577-8). ό,τι θέλει 
το έχει. 

Οπωσδήποτε ο Ευριπίδης σκύβει πιο 
πολύ και πιο βαθιά στη γυναίκα: ίσως και 
πιο κοντά προς ό,τι συνέβαινε στην αθη- 
ναϊκή κοινωνία. Στις δεκαοχτώ τραγωδίες 
του που σώθηκαν, οι γυναίκες --ὡς άτο- 
μα ή. συλλογικότερα. µε το χορό- πρα- 
ταγωνιστούν ως πρόσωπα δοκιµαζόµε- 
να. πάσχοντα, που ο ποιητής, στο βάθος, 
τα υπερασπίζεται. Ακόμα στη Μήόεια, οι 
στίχοι απὀ το µακρό λόγο της ηρωίδας 
προς το χορό: γεννηθήκαµε («πεφύκα- 
µεν)) οι γυναίκες ανίκανες για το καλό, 
όµως ικανότατες σε κάθε είδους κακό 
(4068-09). μπορούν να αιτιολογηθούν ὣς 
ενδεικτικοί των συνθηκών της εποχής. Ο 
Ιάσονας εδώ (όπως και ο Ετεοκλής στους 
Επτά επί Θήβας) διατρανώνει την ανδρι- 
κή ιδεολογία: Έχετε φτάσει εσείς οι γυ- 
ναίκες σε τέτοιο σηµείο που, όταν το κρε- 
βάτι πάει καλά, θαρρείτε πως τα έχετε 
όλα: αν όµως εκεί κάτι στραβώσει, όλατα 
ωραία και τα όμορφα σας φταίνε. Έπρεπε 
αλλιώς ν᾿ αποκτούν οι άνθρωποι παιδιά. 
να µην υπάρχει το γυναικείο φύλο": έτσι 
ὃεν θα υπήρχε κανένα κακό στους ανθρό- 
πους (9560-75). Ίσως πράγματι εκπροσω- 
πείται εδώ ένας μεγάλος αριθµός µέσων 
πολιτών της Αθήνας προς το τέλος του 
5ου π.Χ. αιώνα, που ενδεχομένως µοιρά- 
ζονταν τη γυναίκα µε την ομοφυλοφιλία 
και µετην κοινωνική προβολήτους: οσύ- 
ζυγος της Μήδειας είναι ένας τέτοιος τύ- 
πος αριβίστα της εποχής, όπου η «σπου- 
δαρχίω ἠκμαζε. Τι’ αυτό και η Μήδεια 
ὃεν θα είταν εξαίρεση ανάµεσα στις Αθή- 
ναίΐες, παρά µόνο ὣς προς την ακρότατη 
αντίδρασή της. Και οιλόγοιτης θα πρέπει 
να είχαν απήχηση. όπως συνέβαινε και µε 
τις «φίλες» Κορίνθιες γυναίκες τῆς παρά- 
στασης: Ο. άντρας µου. αυτός που είταν 

για µένα τα πάντα, το ξέρω καλά. βγή- 
κε ο κάκιστος των ανδρών. Απ’ ό,τι έχει 
ψυχή και γνώµη. εµείς, οι γυναίκες, είµα- 
στε το πιο δυστυχισµένο πλάσμα. Πρά- 
τα πρέπει µε πλήθος χρήματα ν᾿ αγορά- 
σουµε τον άντρα µας, για να τον κάνου- 
µε κυρίαρχο του κορμιού µας, «δεσπότήν 
σώματος) (σχεδόν υπονοείται μ᾿ αυτή τη 
διατύπωση, που δεν έχει τίποτα που να 
δείχνει την ερωτική αγάπη. ο σωµατικός 
βιασμός). Και υπάρχει απ᾿ το κακό αυτό 
Κιάλλο χειρότερο: η μέγιστη αγωνία µας, 
αν θα µας βγει κακός ή χρηστός άνθρα- 
πος" γιατί στις γυναίκες δεν φέρνει καλή 
φήμη ν᾿ απαλλαγούν µε χωρισμό από 
τον άντρα τους, ὃεν είναι δυνατό ν᾿ αρ- 
νηθούν το σύζυγό τους {...). Και αν του 
τα κάνουμε όλα, όπως θέλει αυτός, και 
μένει μαζί µας αβίαστα, πάει καλά: αν 
όμως όχι, καλύτερα να µας παίρνει ο χά- 
ρος. Αντίθετα. αν αρχίσει εκείνος να νιώ- 
θει βαρεµάρα στο σπίτι µας, βγαίνει έξω 
να ξεθυµάνει από τον κορεσμό µε κάποιο 
φίλο του ή συνομήλικό του, ενώ εμείς, 
ανάγκη πάσα σε µία και μόνη «ψυχή» να 
είμαστε προσηλωµένες. Μας λένε πως 
ακίνδυνη ζωή περνάµε οι γυναίκες µες 
στα σπίτια, ενώ εκείνοι πολεμάνε στα πε- 
δία των μαχών: όµως αυτή είναι µια διε- 
στραμμένη σκέψη: τρεις φορές θα προτι- 
μούσα να είµαι στη µάχη. παρά µία φορά 
να γεννήσω (2256-51). 

Με την πρωτάκουστη αυτή φωνή της 
Μήδειας μιλούν οι καταπιεσµένες γυναί- 
κες. Και η ενθουσιώδης υποδοχή που της 
έγινε απὀ τον γυναικείο χορό είναι µια 
προβολή της πραγματικότητας: Τα νερά 
των ιερών ποταµιών ξαναγυρίζουν στις 
πηγές τους. Σαν να λέει: τα αδύνατα γί- 
νονται δυνατά, και τα πάντα αντιστρέφο- 
νται (και η δικαιοσύνη των ανδρών εννο- 
είται): είναι δόλιες οιβουλές των ανδρών, 

η πίστη τῶν θεών σ’ αυτούς δεν είναι πια 
γερά στερεωµένη. Τη δική µας ζωή θα 
στρέψουν τώρα οι φήμες στη δόξα, έρ- 
χεται η τιµή στο γυναικείο γένος, ὃεν θα 
κατατρέχει πλέον τις γυναίκες µια φήμη 
κακή (410-20). 

«1Ο ὁτι οι γυναίκες παραστέκουν τήν 
γυναίκα, γράφει ο Τ/65ΚΥ, θα εἴταν µόνο 
του πιστευτὀ, το ὅτι όμως οι Κορίνθι- 
ες υποστηρίζουν τήν ῥαρβαρική γυναίκα 
εναντίον του δικού τους βασιλικού οἴκου, 
πρέπει να το δεχτούμε για χάρή του έργου» 
(σ. 525). Νομίζω πως η κρίση αυτή εἷἶ- 
ναι περιοριστική. Ίσως δεν είναι δύσκολο 
να δεχτούμε ότι οι Κορίνθιες και οι βαρ- 
βαρικές γυναίκες έχουν µια διασταλτική 
αναφορικότητα. που οδηγεί σε µιαν άλλη 
διάσταση. εξομοίωσης βάρβαρων και ελ- 
ληνίδων γυναικών, ὡς ενός συνόλου που 
στέκεται απέναντι στο ενιαίο επίσης σύ- 
νολο των ανδρών. Σε τέτοια ζητήματα το 
εθνικό ζήτημα παραμερίζεται. 

Ασφαλώς πρωτοπορεί στο σηµείο 
αυτό ο Ευριπίδης. Αλλά διόλου δεν απο- 
κλείεται να είχε κιόλας συλλάρει κάποια 
μηνύματα απὀ την πλευρά του λαού των 
γυναικών, και να θέλησε να γίνει µεταδό- 
της τους. 

Χαρακτηριστικά ίσως είναι τα λόγια 
που βάζει ο ποιητής στο στόµα της τρο- 
φού, ενός δηλαδή αναμφισβήτητα λαϊκού 
προσώπου: πληροφορεί τις γυναίκες για 
την τραγωδία που παίζεται στην ψυχή και 
σ᾽ όλη την ύπαρξη της Μήδειας, και αμέ- 
σως ύστερα (ασύνδετα θα έλεγε κανείς, 
αν δεν πρόσεχε όσο του αξίζει και απαι- 
τείτο κείµενο) λέει: Αν πεις τους πριν αν- 
θρώπους δίχως σοφία και γνώση. δεν θα 
έκανες λάθος' βρήκαν µόνο ύμνους να 
ψΨάλλουν στη διασκέδαση και τα πανη- 
γύρια τους κι ευχάριστα ακούσματα στα 
δείπνα τους. Και κανένας δεν θέλησε να 

βρει τρόπο να σταματάει τις πικρές λύπες 
των θνητών µε μουσική και µε τα πολύ- 
χορδα τραγούδια, λύπες που φέρνουν θά- 
νατο και δυστυχίες και ξεκληρίζουν σπί- 
τια. Κι όµως αυτή είναι η µεγάλη ὠφέ- 
λεια: να γιατρεύονται οι άνθρωποι µε την 
ποίηση και τή μουσική. «καίτοι τάδε μὲν 
κέρδος ἀκεῖσθαι µολπαῖσι βροτούς». Αντί- 
θετα. στα πλούσια φαγοπότια μάταια θο- 
ρυβούν, και µόνο το γεμάτο τραπέζι τους 
δίνει απόλαυση. 

Είναι σαν ο Ευριπίδης, διά στόµα- 
τος της λαϊκής τροφού. να κηρύσσει ή να 
εγκαινιάζει και µια νέα ποίηση που, για να 
πάω ένα βήμα πιο πέρα, θα ενδιαφερόταν 
και για τα αδικούµενα πλάσματα, ανάµε- 
σα στα οποία βρίσκονται οι γυναίκες. 

Ανάλογες σκέψεις κάνει ο Ευριπίδης 
και για τη Φαίδρα του Ιππόλυτου (616 
κ.ε.). Ο Ιππόλυτος έχει μάθει για το πάθος 
της Φαίδρας προς αυτόν. Αφοσιώωμένος ο 
ίδιος στην Άρτεμη. στηλιτεύει το γένος 
των γυναικών. Δυσφορεί και µε το Δία, 
που έφερε στον κόσμο αυτό το «κίβδήλον 
ἀνθρώποις κακόν». Ο Ευριπίδης έχει τυ- 
ποποιήσει σχεδόν το αντιφεμινιστικό λε- 
ξιλόγιο των ανδρών και το χρησιμοποιεί 
σε παραλλαγές (το ίδιο κάνει και ο Ετε- 
οκλής του Αισχύλου: όλα παραπέµπουν 
σε µια ρατσιστική κοινή τῶν χρόνων εκεί- 
νων): Αν ήθελες, λέει μιλώντας στο θεό σε 
ὀεύτερο πρόσωπο, να σπέρνεις το ανθρό- 
πινο γένος, ὃεν έπρεπε ν᾿ αποτελεί αυτό 
προσφορά των γυναικών, αλλά ν᾿ αγορά- 
ζουν οι άντρες στους ναούς σου µε χρυσό 
ἠ άλλα, ανάλογα µε την αξία τους, µέταλ- 
λα «παίδων σπέρμα» καινα ζουν «ελεύθε- 
ρου), χωρίς γυναίκες στο σπίτι. Όλα δεί- 
χνουν, επιμένει ο Ιππόλυτος, πως η γυναί- 
κα είναι «κακὸν μέγα»: γι’ αυτό και ο πα- 
τέρας δίνει προίκα, ν᾿ απαλλαγεί από την 
κόρη του, ενώ ο άντρας που την παίρνει 

ξοδεύει ο αφελής την περιουσία του για 
να στολίζει µε φορέματα ένα «ἀτήρὸν 
φυτὸν» (ολέθριο πλάσμα). Καλύτερο εἰ- 
ναι το τίποτα από µια βλαβερή και απο- 
βλακωμένη γυναίκα. Από την άλλη την 
«σοφήν δὲ μισῶ», λέει ο Ιππόλυτος, για- 
τί στις σοφές η Αφροδίτη «τὸ κακοῦργον 
ἐντίκτει). Ζητάει την απόλυτη κοινωνι- 
κἠ απομόνωση των γυναικών: «ἄφθογ- 
γα αὐταῖς συγκατοικίζειν δάκη θηρῶν, ἵν᾽ 
εἶχον µήτε προσφωνεῖν τινα µήτ᾽ ἐξ ἐκεί- 
γων φθέγμα δέξασθαι πάλιν», πρέπει να 
συγκατοικίζουν μ᾿ αυτές ζώα σαρκοφά- 
γα. θηρία χωρίς µιλιά, για να µην έχουν µε 
ποιον να μιλήσουν κι ούτε να περιμένουν 
απὀ κανένα κάποιο λόγο. 

Και µπορεί κάτι τέτοιο να µην είταν 
ὀυνατό να γίνει, ίσχυε πάντως ο περίπου 
εγκλεισµός της γυναίκας-συζύγου στο 
σπίτι, ὀπως αυτό συχνά μαρτυρείται στο 
ὁράµα. Παραπέμπω στον Ηρακλή (1373). 
στις Τρωάδες (643 κ.ε.) στην Ηλέκτρα 
του Ευριπίδη (1052-3): σχεδόν ο µονα- 
δικός προορισμός τής γυναίκας είταν ν᾿ 
αποτελεί µια φυλαγμένη καλά στο σπίτι 
παιδοποιητική μηχανή. Χαρακτηριστι- 
κή είναι η παρατήρηση τῆς Ανδρομάχης 
η οποία, παρ) όλη την αγάπη που ένιω- 
θε για τον Έκτορα, λέει ότι την παντρεύ- 
τηκε πρώτιστα για να του κάνει παιδιά: 
ως «δάµαρ παιδοποιός». Στο δράµα τούτο 
ακραία είναι η σύγκρουση τῆς άτεκνης, 
νόμιμης συζύγου του Νεοπτόλεμου. Ερ- 
µιόνης, προς την Ανδρομάχη που έχει 
αποκτήσει (ως σκλάβα) παιδί μ’ αυτόν. 

Τα στοιχεία που περιλαμβάνονται στις 
σελίδες αυτές για τη γυναίκα μπορού- 
µε να πούμε ότι είναι και απήχηση κατα- 
στάσεων που προσιδίαζαν σε πολύ προ- 
γενέστερους, αρχαϊκούς χρόνους, όπως 
τις προσδιόριζε ένα μητρικό δίκαιο, το 
οποίο προὐπήρξε και ανατράπηκε από το 

ανδροκρατικό σύστημα; Είναι κάτι, αυτή 
η πίστη σ᾿ ένα μητρικό δίκαιο, που άλλοι 
το αρνούνται (µε κύριο επιχείρηµα ότι σε 
απώτατους χρόνους δεν είναι δυνατό να 
γνωρίζουμε τι γινόταν) και άλλοι το δέχο- 
νται, απὀ τότε που το υποστήριξε ο 1. Β8- 
οποίεῃ. βασισμένος και στις Ρυμενίόες. 
Το µισογυνικό µένος του Ετεοκλή, 
του Ιάσονα. του Ιππόλυτου δεν ερμηνεύ- 
εται εύκολα ὡς αποκλειστικά λογοτεχνι- 
κή επινόηση. χωρίς να υπάρχει κάποια 
κοινωνική αφορμή. έστω. όπως είπα. ὡς 
απόηχος ενός φαινομένου που κάποτε 
επικράτησε και μεταγενέστερα χτυπήθη- 
κε. Η μητρογραμμµική συνέχεια της οικο- 
γένειας και του γένους, που είναι η θεµε- 
λιώδης αρχή του μητρικού δικαίου. συ- 
νοδεύεται απὀ το πολύ γνωστό και στην 
Ελλάδα (παραπέµπω στην παλαιότερην 
εργασία του Σπυρίδωνος Λάμπρου, «Ίχνη 
μητρικοῦ δικαίου παρὰ τοῖς νέοις Ἕλλησι 


τῆς Λυκίας», δημοσιευμένη το 10905 στο 
περιοδικό Νέος Ἑλλήηνομνήμωγ) φαινόµε- 
νο της μήτρωνυμίας. Μεταφέρω και εδώ 
το σηµείο από την Ηλέκτρα του Ευριπίδη. 
όπου η ηρωίδα µε την επίθεση κατά του 
φαινομένου αυτού επιβεβαιώνει την ιστο- 
ρική ὐπαρξή του. Θα είταν αυτή η επίθε- 
ση. από µια γυναίκα, παράδοξη ή και ακα- 
τανόητη, αν ὃεν λαμβάναµε υπόψη το ὃυ- 
νατό ψυχολογικό κίνητρο της Ηλέκτρας, 
η οποία µισεί τη μητέρα της για όσα έκα- 
νε. Πού ακούστηκε, λέει, «προστατεῖν γε 
δωµμάτων γυναῖκα, μὴ τὸν ἄνδρα». Σ᾽ όλο 
το Άργος ακούνε όλοι να λένε: ο άντρας 
της τάδε γυναίκας, όχιη γυναίκα του τάδε 
άνδρα. Και απεχθάνοµαι («στυγῶ»)., συ- 
νεχίζει, τα παιδιά που έχουν πάρει το οι- 
κογενειακό ὀνομά τους απὀ τη μητέρα κι 
όχι απὀ τον πατέρα. «τοὺς παῖδας, ὅστις 
τοῦ μὲν ἄρσενος πατρὸς /οὐκ ὠνόμασται, 
τῆς δὲ μήτρὸς ἐν πόλει» (932-5). 

